Den nu tidligere AaB'er, Thomas Augustinussen er udtaget til fodboldlandsholdets kamp mod Sverige på lørdag. Per Krøldrup har meldt afbud, og Morten Olsen har udtaget Thomas Augustinussen som nr. 23 i truppen. - Vi har et fint kendskab til Thomas' kvaliteter fra hans deltagelse på Ligalandsholdet og hans debut på A-landsholdet sidste år. Han kan dække os godt af på midtbanen, og han har også en klar styrke i luftspillet, udtaler landstræner Morten Olsen. Thomas Augustinussen har en fortid med blandt andet 20 kampe for U/21-landsholdet i begyndelsen af dette årti, og kvalificerede sig senere til Ligalandsholdet, hvor han var med på træningsturene i 2006 og 2008 og derefter fik A-landsholdsdebut på præcis denne dato for et år siden mod Polen. Landstræneren valget at se bort fra Thomas Augustinussen til dette års træningstur med Ligalandsholdet på grund af AaBs succesrige deltagelse i først Champions League og derefter UEFA Cup'en, hvor han høstede stor international erfaring. Han forventes at tjekke ind i landsholdslejren tirsdag formiddag.

Opsummering:
Thomas Augustinussen med landsholdet mod Sverige. Udtaget som spiller nummer 23 i landsholdstruppen efter afbud fra Per Krøldrup.